En die nuusmaker van 2017 is… | Maroela Media
Josh Charle, die klub se voorsitter, het gesê die uitgelekte Gupta-e-posse is as die nuusmaker vir 2017 aangewys.
Sedert 1980 kies die Persklub jaarliks die nuusmaker of nuusgebeurlikheid wat die hooftrekke in plaaslike en internasionale media in die tydperk van ŉ jaar oorheers het, asook ŉ geweldige uitwerking gehad het.
Volgens Charle het die uitgelekte e-posse ŉ ongekende invloed op die land gehad en ongekende mediadekking gekry.
“Die e-posse het ŉ noemenswaardige invloed op ons land se geskiedenis gehad en sal steeds in parlementêre navrae, hofsake en die regterlike kommissie van ondersoek na staatskaping voorkom. Die ondersoekende joernaliste van AmaBhungane, ŉ nie-winsgewende organisasie, het ŉ reusetaak verrig deur die inligting te kry, dit veilig te hou, te verwerk en te publiseer.”
Charle het gesê 100 000 en 200 000 e-posse het die Guptas se sake en interaksie met die staat en politici blootgelê.
Die toekenning sal later vanjaar aan die AmaBhungane-span, die Zulu-woord vir miskruiers, oorhandig word.
Tot watter vlak kan dit daal dat kriminele verwante nuus die nuusmaker van die jaar is.En dan is die leidegewende regering prominent daarby betrokke. Iets waarop geen samelewing trots kan wees nie.